วรรณฟันธงประชุมกนง.ดบ.ไม่ขยับ
บลจ.วรรณ คาดเงินเฟ้อสูงกดดัน กนง.คงดอกเบี้ย 2.75% เชียร์ลงทุนกองตราสารหนี้ 6 เดือน จ่าย 2.953% ต่อปี
9 ม.ค. 2556

บลจ.วรรณ คาดเงินเฟ้อสูงกดดัน กนง.คงดอกเบี้ย 2.75% เชียร์ลงทุนกองตราสารหนี้ 6 เดือน จ่าย 2.953% ต่อปี
นายวิน อุดมรัชตวนิชย์ ประธานเจ้าหน้าที่บริหาร บริษัทหลักทรัพย์จัดการกองทุนรวม (บลจ.) วรรณ กล่าวว่า การประชุมคณะกรรมการนโยบายการเงิน (กนง.) ในวันที่ 9 ม.ค. น่าจะคงอัตราดอกเบี้ยไว้ที่ 2.75% เช่นเดิม เนื่องจากอัตราเงินเฟ้อของไทยเงินที่ปรับเพิ่มขึ้นจะเป็นแรงกดดัน โดยในเดือน ธ.ค. 2555 อยู่ที่ 3.63% เพิ่มขึ้น 0.39% จากเดือน พ.ย. ในขณะที่อัตราเงินเฟ้อทั้งปี 2555 อยู่ที่ 3.02% 
“นักลงทุนที่ไม่ชอบเสี่ยงอาจลงทุนในกองทุนตราสารหนี้อายุ 3 เดือน หรือ 6 เดือน นอกจากนี้นักลงทุนที่ขายกองทุนรวมหุ้นระยะยาว (LTF) สามารถใช้กองทุนตราสารหนี้บริหารเงินในช่วงที่ตลาดหุ้นยังมีความผันผวน” นายวิน กล่าว
ทั้งนี้ ในวันที่ 1421 ม.ค. บลจ.วรรณ เปิดขายกองทุน 1PLUS6M รอบใหม่ โดยลงทุนตราสารหนี้ในประเทศและต่างประเทศอายุประมาณ 6 เดือน คาดจะให้ผลตอบแทนสุทธิประมาณ 3% ต่อปี
ด้าน น.ส.ทิพวัลย์ เอี่ยมโอภาส ผู้ช่วยกรรมการผู้จัดการ บลจ.ธนชาต กล่าวว่า วันที่ 814 ม.ค. บริษัทจะเปิดขายกองทุนเปิดธนชาต Fixed Income 6M15 อายุประมาณ 6 เดือน ลงทุนในเงินฝากต่างประเทศและตราสารหนี้ในประเทศ คาดว่าผลตอบแทนประมาณ 3% ต่อปี 
ขณะที่ บลจ.กรุงไทย เปิดขายกองทุนเปิดกรุงไทย ธนทรัพย์ บี 71 อายุประมาณ 6 เดือน เน้นลงทุนในเงินฝากของสถาบันการเงินใน UAE สิงคโปร์ อินโดนีเซีย 44% และตราสารหนี้ของสถาบันการเงินรัสเซียและบราซิล 33% ที่เหลือจะลงทุนในตราสารการเงินของสถาบันการเงินและบริษัทเอกชนไทย โดยคาดว่าจะให้ผลตอบแทนสุทธิ 2.95% ต่อปี